           REPUBLIKA HRVATSKA
OPĆINSKI SUD U NOVOM ZAGREBU
         Stalna služba u Jastrebarskom
                    Jastrebarsko                                           

                                                                                 Poslovni broj:69 Pp-3050/2025
ZAPISNIK
 O OBJAVI PRESUDE
sastavljen dana 19. listopada 2026. u prekršajnom postupku protiv okr. LISTAR IVANA, radi prekršaja iz čl.17. Zakona o prekršajima protiv javnog reda i mira.

NAZOČNI OD STRANE SUDA:
Sudac: ŽELJKO GUGEC
Zapisničar: ŠTEFICA ŠTUDIR
Ročište započinje u 09,30 sati.

Utvrđuje se da na ročište nije pozivan okr. Ivan Listar.

Sudac donosi i objavljuje slijedeću 

U IME REPUBLIKE HRVATSKE 
PRESUDU
    
I. 
Okr. IVAN LISTAR, sin Velimira, rođen 18.04.1990. u Dubrovniku, sa prebivalištem u Novoj Mokošici, M. Kneževića 58, državljanin RH, OIB 13828907548,
 
k r i v  j e
 
što je dana 08. svibnja 2025. oko 16,50 sati na autocesti A2 kod naplatne postaje Zaprešić prilikom obavljanja službe vrijeđao i omalovažavao policijske službenike II Postaje prometne policije Zagreb govoreći im „ne radite svoj posao, jebat ću vam majku, nabijem vas na kurac, tko vas je poslao, gdje ste vi bili dok se Dubrovnik branio“, 
dakle, omalovažavao i vrijeđao službenu osobu u vezi vršenja službe, 
čime je počinio prekršaj iz čl.17. Zakona o prekršajima protiv javnog reda i mira.

II. Okrivljeniku se temeljem citiranog propisa uz primjenu čl.37. Prekršajnog zakona izriče

NOVČANA KAZNA U IZNOSU OD 450,00 EUR (četristopedeset)
                
IIa. Na temelju odredbe čl.33.st.10. Prekršajnog zakona okrivljenik je obavezan platiti novčanu kaznu u roku od 30 (trideset) dana od dana pravomoćnosti ove presude prema priloženoj uplatnici jer će se u protivnom postupiti prema odredbi čl.34. Prekršajnog zakona.

IIb. Ako okrivljenik u gore navedenom roku plati 2/3 izrečene novčane kazne odnosno 300,00 EUR (tristo) smatrat će se da je kazna u cijelosti plaćena. 
 

III. Temeljem čl.139.st.6. Prekršajnog zakona okr. Ivan Listar se oslobađa obaveze naknade troškova prekršajnog postupka.
                                                                                               
Presuda je javno objavljena i obrazložena.

Dovršeno u  09,40 sati.

Nema primjedbi na zapisnik.


             ZAPISNIČAR                                                                   SUDAC
